Όταν όλοι οι ειδικοί, σε όλο τον κόσμο, μας υπενθυμίζουν διαρκώς πόσο σημαντικό είναι να τηρούμε τα μέτρα πρόληψης ενάντια στην πανδημία COVID-19, δεν υπερβάλλουν.

Ο νέος κορονοϊός είναι θανατηφόρος για πολλούς συνανθρώπους μας. Τα μέτρα πρόληψης δεν πρέπει να τα εφαρμόζουμε μόνο για το δικό μας, ατομικό καλό, αλλά και για το καλό των ανθρώπων γύρω μας.

Μόνο αν δεν έχεις μέσα σου σταγόνα ανθρωπιάς, αδιαφορείς για τον διπλανό σου, μην τηρώντας τα μέτρα πρόληψης και την κοινωνική απόσταση αυτή την περίοδο. Μέχρι η ωμή πραγματικότητα να σε πιάσει από τον λαιμό και να μην αφήνει να αναπνεύσεις...

Κορονοϊός: Οδηγός λεωφορείου πέθανε δύο εβδομάδες αφότου ανέβασε ένα βίντεο διαμαρτυρίας στο Facebook

Ένας οδηγός λεωφορείου στην Αμερική πέθανε από τη νόσο COVID-19, λιγότερο από δύο εβδομάδες αφότου ανέβασε στην προσωπική του σελίδα στο Facebook ένα βίντεο, στο οποίο διαμαρτυρόταν για μία επιβάτιδα, που αρνήθηκε προκλητικά να καλύψει το στόμα της, ενώ έβηχε μέσα στο λεωφορείο.

Ο Jason Hargrove, ο οποίος ήταν οδηγός αστικής συγκοινωνίας στο Ντιτρόιτ των ΗΠΑ, είχε δημοσιεύσει το εν λόγω βίντεο στο Facebook στις 21 Μαρτίου, επικρίνοντας μια γυναίκα που επιβιβάστηκε στο όχημά του.

Στο οκτώ λεπτά του βίντεο, περιέγραψε το πώς αισθάνθηκε προσβεβλημένος, όχι μόνο για τον εαυτό του, αλλά και για όλους τους επιβάτες στο λεωφορείο. Καθώς μιλάει στην κάμερα τγου κινητού του, τον βλέπουμε να καθαρίζει το πρόσωπό του με αντισηπτικό μαντηλάκι. Δεν μπορούμε να ξέρουμε αν ο άτυχος οδηγός κόλλησε τη νόσο COVID-19 από την συγκεκριμένη γυναίκα στο λεωφορείο του, ή από κάποιο άλλο άτομο εκείνες τις μέρες. Αλλά σίγουρα αυτό που έκανε η γυναίκα αυτή πρέπει να είναι το παράδειγμα προς αποφυγή για όλους μας, για το καλό όλων μας.

Είπε: "Ακούστε να σας πω κάτι. Αυτός ο κίνδυνος με τον κορονοϊό είναι αληθινός. Κι εμείς είμαστε εδώ ως δημόσιοι εργαζόμενοι, κάνουμε τις δουλειές μας, προσπαθούμε να κάνουμε μια έντιμη ζωή, για να φροντίσουμε τις οικογένειές μας, αλλά το να μπαίνετε στο λεωφορείο και να βήχετε αρκετές φορές εν μέσω πανδημίας χωρίς να καλύπτετε το στόμα σας... αυτό μου δίνει να καταλάβω ότι μερικοί δεν ενδιαφέρονται".

Προτρέποντας τους συμπολίτες του να ΜΕΙΝΟΥΝ ΣΠΙΤΙ όποτε είναι δυνατόν και να πάρουν στα σοβαρά τον θανατηφόρο κορονοϊό, συνέχισε: "Είναι άνθρωποι που πεθαίνουν εδώ. Έχω τρελαθεί αυτήν τη στιγμή, επειδή αυτό που έκανε (σ.σ. η επιβάτιδα) ήταν απαράδεκτο. Και προσπαθώ να είμαι ο επαγγελματίας που θέλουν να είμαι, οπότε κράτησα το στόμα μου κλειστό... Αισθάνομαι σαν να μου επιτέθηκαν, αισθάνομαι το ίδιο και για τους ανθρώπους που ήταν στο λεωφορείο όταν αυτό συνέβη (...) Μας λένε κάθε μέρα, μα κάθε μέρα, συνέχεια, τι πρέπει να κάνουμε. Να κρατάμε αποστάσεις, να καλύπτουμε το στόμα μας όταν βήχουμε ή φτερνιζόμαστε. Κι εκείνη η γυναίκα δεν σεβάστηκε τίποτα (...) Θέλω να ξέρετε όλοι σας τι συμβαίνει. Αυτά τα κάνουμε ο ένας στον άλλο. Άνθρωποι, μεταξύ μας, φερόμαστε έτσι”.

Το δραματικό βίντεο που είχε ανεβάσει ο άτυχος οδηγός λεωφορείου:

﻿

Ο δήμαρχος του Ντιτρόιτ, Mike Duggan, επιβεβαίωσε την Πέμπτη, 2 Απριλίου, ότι ο Jason Hargrove είχε πεθάνει.

Ο Duggan δήλωσε σε συνέντευξη Τύπου: “Δεν ξέρω πώς μπορεί κανείς να δει αυτό το βίντεο και να μην δακρύσει. Ήξερε ότι η ζωή του τίθεται σε κίνδυνο, παρόλο που συνέχιζε να εργάζεται καθημερινά για τους πολίτες του Ντιτρόιτ, αλλά κάποιο άλλο άτομο έδειξε ότι απλά δεν νοιάζεται. Ήταν ένα άτομο που δεν πήρε σοβαρά αυτό που συμβαίνει και τώρα έχει εξαφανιστεί".

Επίσης, ενθάρρυνε τον κόσμο να δει το βίντεο του Hargrove στο Facebook, στο οποίο ο οδηγός λεωφορείων είχε παρακαλέσει τους συμπολίτες του: "Θα είστε ασφαλείς. Αν δεν χρειάζεται να βγείτε έξω, τότε μην βγείτε έξω. Αν πρέπει να βγείτε, καλύψτε το πρόσωπό σας και βάλτε γάντια στα χέρια σας. Σας ικετεύω”.

Πηγή: https://www.ladbible.com

ΔΙΑΒΑΣΤΕ ΕΠΙΣΗΣ

Κορονοϊός: Πώς παραγγέλνουμε delivery φαγητού αυτή την περίοδο – Καίριες λεπτομέρειες για την ασφάλεια όλων των πλευρών

Κορονοϊός: Καθαριστικά που σκοτώνουν τον ιό SARS-CoV-2 – Ποια να χρησιμοποιήσετε στο σπίτι σας